ପାଇରାଜିନାମାଇଡ  (ଇଂରାଜୀ ଭାଷାରେ ) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସାରେ ଦିଆଯାଏ  । ସକ୍ରିୟ ଯକ୍ଷ୍ମା ନିମନ୍ତେ ପାଇରାଜିନାମାଇଡ, ଆଇସୋନିଆଜିଡ, ରିଫାମ୍ପିସିନ ସ‌ହିତ ସ୍ଟ୍ରେପ୍ଟୋମାଇସିନ   ଅଥବା ଇଥାମ୍ବୁଟଲ ଦିଆଯାଏ । ଗୁପ୍ତ ଯକ୍ଷ୍ମା ନିମନ୍ତେ ଏହା ସାଧରାଣତଃ ଦିଆଯାଏନାହିଁ । ଏହି ଔଷଧ ପାଟିରେ ଦିଆଯାଏ । ପାଇରାଜିନାମାଇଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଅରୁଚି, ମାଂସପେଶୀ ଯନ୍ତ୍ରଣା ଓ ରାସ ଇତ୍ୟାଦି ଲକ୍ଷଣ ଦେଖାଯାଏ । ଅଧିକ ସଂଘାତିକ ପାର୍ଶ୍ୱ ପ୍ରତିକ୍ରିୟାରେ ଗାଉଟ୍, ଯକୃତ ବିଷକ୍ରିୟା   ଓ ସୂର୍ଯ୍ୟାଲୋକ ସମ୍ବେଦନଶୀଳ ଇତ୍ୟାଦି ହୋଇପାରେ । ଉଲ୍ଲେଖନୀୟ ଯକୃତ ରୋଗ ଓ ପରଫିରିଆ ରୋଗମାନଙ୍କରେ ଏହା ଦେବାକୁ ମନାକରାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ କିନ୍ତୁ ସ୍ତନ୍ୟପାନ ସମୟରେ ଦିଆଯାଇପାରେ । ପାଇରାଜିନାମାଇଡ ଏକ ଆଣ୍ଟିମାଇକୋବ୍ୟାକ୍ଟେରିଆଲ   ଶ୍ରେଣୀର ଔଷଧ । ଏହାର କାର୍ଯ୍ୟପ୍ରଣାଳୀ ସ୍ପଷ୍ଟ ଭାବରେ ଜଣାଯାଇନାହିଁ । ସନ ୧୯୩୬ରେ ପାଇରାଜିନାମାଇଡ ପ୍ରଥମେ ତିଆରି ହୋଇଥିଲା କିନ୍ତୁ ସନ ୧୯୭୨ରୁ ବ‌ହୁଳ ଭାବରେ ବ୍ୟବ‌ହାର ଆରମ୍ଭ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପାଇରାଜିନାମାଇଡ ଜେନେରିକ ନାମରେ ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର କ୍ରୟ ମୂଲ୍ୟ ୨.୭୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର କ୍ରୟ ମୁଲ୍ୟ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।